หุ้นสหรัฐฯบวกแรง
ตลาดหุ้นสหรัฐปิดในแดนบวก หลังคำรับประกันอัดฉีดดอลล์แก่ธนาคารยุโรป ดาวโจนส์ เพิ่มขึ้น 186.30 จุด
16 ก.ย. 2554

ตลาดหุ้นสหรัฐปิดในแดนบวก หลังคำรับประกันอัดฉีดดอลล์แก่ธนาคารยุโรป ดาวโจนส์ เพิ่มขึ้น 186.30 จุด หุ้นสหรัฐฯปิดบวกแรงเมื่อวันพฤหัสบดี(15ก.ย.) ตามข่าวธนาคารกลางชาติต่างๆรับประกันอัดฉีดดอลลาร์แก่ธนาคารต่างๆของยุโรปท่ามกลางความกังวลว่าปัญหาที่ลุกลามจากวิกฤตหนี้สินนี้ที่กำลังกัดเซาะระบบการเงิน
ดัชนีหุ้นดาวโจนส์ เพิ่มขึ้น 186.30 จุด (1.66 เปอร์เซ็นต์) ปิดที่ 11,433.03 จุด แนสแดค เพิ่มขึ้น 34.52 จุด (1.34 เปอร์เซ็นต์) ปิดที่ 2,607.07 จุด เอสแอนด์พี เพิ่มขึ้น 20.43 จุด (1.72 เปอร์เซ็นต์) ปิดที่ 1,209.11 จุด ขณะที่ราคาน้ำมันลอนดอน ขยับขึ้นเกือบ 3 ดอลลาร์   สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนตุลาคม เพิ่มขึ้น 49 เซนต์ ปิดที่ 89.40 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 2.94 ดอลลาร์ ปิดที่ 115.34 ดอลลาร์ต่อบาร์เรล